Cleopatra Tawo

Cleopatra Tawo, nke a na-akpọkarị Cleo Tao (nwụrụ n'ụbọchị nke 1 n'ọnwa Disemba nke afọ 2017) bụ onye ọrụ redio na Planet FM 101.1 n'Uyo,dị n'Akwa Ibom Steeti, na Naijiria . Ọ bụ onye nhazi nke emume redio nke a kpọrọ DayBreak on Planet na AutoMania . Tupu Tawo abanye na Planet FM, Tawo rụrụ ọrụ na Rhythm FM 93.7 na Port Harcourt, dị na Rivers Steeti, ebe o mere ihe emume dịka Morning Drive, Afternoon Drive, Sunday and Rhythm na Midnight Caller . 

 Mbido ndụ 
A zụlitere Tawo na Port Harcourt, isi obodo Rivers Steeti, nke Naijiria. O tolitere n'ezinụlọ Katọlik nke sitere na Boki, n'agbanyeghị na ndị mụrụ ya na-ebi ndụ mnwere onwe nke na-akwado ntụrụndụ n'ụlọ ha. 

 Ọrụ 
A zụrụ Tawo dị ka onye ọka ikpe tupu ọ banye na mgbasa ozi redio n'afọ 2000. Ọrụ mbụ ya bụ onye ọrụ nhazi iheomume redio na Rhythm FM 93.7 ndị Silverbird na Port Harcourt. N'ebe ahụ, ọ haziri ọtụtụ ihe omume gụnyere Morning Drive, Afternoon Drive, Sunday at the Rhythm na Midnight Caller. E mechara nye ya ọrụ na Planet FM 101.1 Uyo, ebe ọ na-akwado ihe omume dịka Daybreak on Planet na AutoMania . Tawo bụkwa onye isi ọdụ mmemme n'ụlọ ọrụ ahụ. 

 Okwu gbasara iwu 
N’ụbọchị nke 19 n'ọnwa Disemba nke afọ 2005, ndị ọrụ nchekwa obodo (SSS) jidere ya na onye otu ya Klem Ofuokwu. E boro ha ebubo na ha na-agbasa ozi agbagọrọ nke ọma gbasara ọdịda akwa mmiri na Rhythm 93.7 FM Port Harcourt .   Ọkaiwu na  Rivers steeti bụ Henry Ajumogobia wepụrụ ebubo a ụbọchị nke abụọ nke ọnwa Febụwarị afọ 2006. Ha anọọla izu ụka abụọ tupu a gbapụta ha. 

 Ọnwụ 
Na ngwụsị ọnwa Nọvemba afọ 2017, Tawo bidoro ịrịa ọrịa iku ume, e were nabata ya n'ụlọọgwụ. N'ụbọchị nke 1 n'ọnwa Disemba afọ 2017, ọ nwụrụ na University of Uyo Teaching Hospital. A nabatara Tawo na ngalaba nlekọta mberede ngwa ngwa UUTH. Tupu ọ nwụọ, o tinyela ọkwa na akaụntụ facebook ya na "[ọ] nwere nsogbu iku ume, a na m a nara ọgwụgwọ. A ga m apụta n’oge na-adịghị anya. Ndewo maka ekpere ọma gị ". 

 Hụkwa 

 List of people from Rivers State
 List of Nigerian media personalities

 Nrụtụaka 

Òtù:Ụmụ nwanyị Naijiria
Òtù:Ụmụ nwanyị Naijiria bụ ndị Rivers steeti
Òtù:Ụmụ nwanyị Naijiria n'ọrụ redio